.td_uid_2_61a0c27210e63_rand.td-a-rec-img{text-align:left}.td_uid_2_61a0c27210e63_rand.td-a-rec-img img{margin:0 auto 0 0} Il-Kummissarju għad-Drittijiet tal-Annimali, Alison Bezzina ma tantx bdiet il-ġurnata ta' għeluq snina bit-tajjeb hekk kif il-karozza tagħha waqfet fi Triq il-Wied f'Birkirkara fl-ilmijiet li ħakmu l-gżejjer dalgħodu. Iżda, fuq post fuq Facebook qalet li għalkemm il-ġurnata bdiet bil-ħażin, xorta kellha għalfejn titbissem hekk kif sabet l-għajnuna ta' numru ta' persuni u uffiċjali li għamlu minn kollox biex ma tkunx f'periklu. Fuq il-post qalet li l-karozza tagħha waqfet minħabba l-ilma li beda nieżel u b'hekk ċemplet tow truck, li kienet ilha tistenna biex jasal għal madwar sagħtejn u nofs. Kif kienet qed tistenna, xufier tal-Wolt, imxarrab għasra bix-xita u l-ilmijiet waqaf biex jgħina u fuq ritratt deher jipprova jaqla xi affarijiet minn mar-rota tal-karozza. Bezzina qalet li l-esperjenza serviet biex terġa' ssib il-fiduċja fl-umanità. "Ix-xufier tal-Wolt kien eżempju wieħed, hekk kif ftit minuti wara ħarġet mara minn x'imkien, u minkejja li kienet niżla ħafna xita offrietli tè u ilma għall-klieb tiegħi. Ftit wara tliet pulizija ħarġu fit-triq biex iwaqqfu l-karozzi milli jidħlu fija." Fl-aħħar nett żiedet tgħid li għalkemm l-għeluq is-46 sena tagħha kien wieħed ferm differenti, kien 'worth it.' Malta illum rat waħda mill-agħar maltempati f'ħafna żmien, bid-Dipartiment tal-Protezzjoni Ċivili jappella għall-kawtela fid-dawl tal-maltemp qawwi li ħakem il-gżejjer Maltin. "Waħda mill-agħar maltempati f'ħafna żmien" – Protezzjoni Ċivili Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a0c272118f7_rand.td-a-rec-img{text-align:left}.td_uid_3_61a0c272118f7_rand.td-a-rec-img img{margin:0 auto 0 0}